
Për disa ndryshime në udhëzimin nr.1, datë 20.8.2008 të këshillit të Ministrave “Për miratimin e kostos mesatare të ndërtimit të banesave nga enti kombëtar i banesave, për vitin 2008”

Në mbështetje të nenit 100 të Kushtetutës dhe të shkronjës “dh” të nenit 34/1 të ligjit nr.9232, datë 13.5.2004 “Për programet sociale për strehimin e banorëve të zonave urbane”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave

Udhëzon:

1. Në udhëzimin nr.1, datë 20.8.2008, të Këshillit të Ministrave, të bëhen këto ndryshime:
a) Në tabelën nr.1 “Kostoja mesatare e ndërtimit, për vitin 2008”, në kolonën “Çmimi për njësi sipërfaqeje shfrytëzimi” në renditjen 18 “Bashkia Burrel”, shifra 35 539 lekë/m2 të bëhet 33 539 (tridhjetë e tre mijë e pesëqind e tridhjetë e nëntë) lekë/m2.
b) Në tabelën nr.2 “Të dhënat e tregut të lirë të apartamenteve sipas qyteteve, për vitin 2008”, në kolonën “Qytetet”, renditja 2, fjala “Vlora” bëhet “Vora”.
2. Ngarkohen Ministria e Punëve Publike, Transportit dhe Telekomunikacionit dhe Enti Kombëtar i Banesave për zbatimin e këtij udhëzimi.
Ky udhëzim hyn në fuqi pas botimit në Fletoren Zyrtare.

